31995R0879
L 091/2
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 879/95 НА КОМИСИЯТА
от 21 април 1995 година
за изменение на Регламент (ЕИО) № 3447/90 на Комисията относно специални условия за предоставянето на помощи за частно складиране на овче и козе месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3013/89 на Съвета от 25 септември 1989 г. относно общата организация на пазара на овче и козе месо (1), последно изменен с Акта за присъединяване на Австрия, Финландия и Швеция, и по-специално член 7, параграф 5 от него,
като има предвид, че Регламент (ЕИО) № 3447/90 на Комисията от 28 ноември 1990 г. относно специални условия за предоставянето на помощи за частно складиране на овче и козе месо (2), последно изменен с Регламент (ЕИО) № 1258/91 (3), предвижда заявленията помощ за частно съхранение да се подават до интервенционните агенции във всяка държава-членка; като има предвид, че в резултат на присъединяването на Австрия, Финландия и Швеция интервенционните агенции на тези нови държави-членки следва да се включат в приложението към настоящия регламент и за да се използва възможността да се коригират адресите на други интервенционни агенции;
като има предвид, че мерките, предвидени в настоящия регламент, са в съответствие със становището на Управителния комитет по овцете и козите,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 3447/90 се заменя с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 април 1995 година.